**Forslagsstiller: Stig Berntsen**

**Forslagstekst:**

Forslag til Fagforbundet Helse,Sosial og velferd sitt årsmøte 2024 -endring av administrative retningslinjer:

Teksten i siste avsnitt under “*klubbene”* foreslås fjernet til fordel for følgende:

*“Klubbene har 500 kr per medlem per år til disposisjon til fagforeningsaktiviteter. Pengene forutsettes brukt til bygge ut og styrke Fagforbundets organisatoriske ledd opp i mot arbeidsgiver. Klubbens bruk av penger behandles i klubbstyret. I klubber hvor det ikke finnes valgt styre avklares pengebruk med foreningsstyret/AU i forkant. Pengene er ment for å gi klubbene et sjølstendig handlingsrom til å kunne igangsette egne aktiviteter utifra lokale behov uten å først måtte søke styret”.*

Hvis forslaget over faller fremmes forslag om å avvikle lokal medlemskontingent på 0,2%.

Begrunnelse:

Sterke klubber som er i stand til å reise og vinne kamper er en forutsetning for en sterk fagforening. En større del av foreningas ressurser bør derfor kanaliserer til det organisatoriske leddet som er nærest medlemmene på arbeidsplassene.

**Styrets innstilling:**

Styret innstiller ikke på forslaget da det med utgangspunkt i regnskapet 2023 ikke synes å være behov for å doble denne posten i budsjettet. Videre ønsker ikke styret å ta vekk friheten klubbene har til å disponere disse pengene, noe vi anser vil være tilfellet dersom formuleringen i forslaget over tas inn.

Styret ønsker imidlertid å endre beløpet klubbene har til kr 300,- per medlem per år, og øker dermed denne budsjettposten. Inntekten som kommer fra tilleggskontingent står imidlertid uansett ikke i forhold til budsjettposten «klubber». Det er dermed ikke slik at tilleggskontingenten kan avvikles uten å få store konsekvenser for andre budsjettposter enn «klubber» i fremtidige budsjetter.

**Styrets forslag til vedtak:**

Beløpet hver klubb kan bruke økes til kr 300,- per medlem per år. Dette synliggjøres i budsjettet for 2024 og beskrives i foreningens retningslinjer knyttet til budsjett.